CELEX: C2005/093/26
Language: sk
Date: 2005-04-16 00:00:00
Title: Vec C-72/05: Návrh na začatie prejudiciálneho konania podaný rozhodnutím Finanzgericht München z 1. februára 2005, ktorý súvisí s konaním: spoločná domácnosť Jörg a Stefanie Wollny proti Finanzamt Landshut

16.4.2005   
            
            
               SK
            
            
               Úradný vestník Európskej únie
            
            
               C 93/14
            
         Návrh na začatie prejudiciálneho konania podaný rozhodnutím Finanzgericht München z 1. februára 2005, ktorý súvisí s konaním: spoločná domácnosť Jörg a Stefanie Wollny proti Finanzamt Landshut
   (Vec C-72/05)
   (2005/C 93/26)
   Jazyk konania: nemčina
   Finanzgericht München (Nemecko) podal rozhodnutím z 1. februára 2005 na Súdny dvor Európskych spoločenstiev návrh na začatie prejudiciálneho konania podľa článku 234 ES, ktorý súvisí s konaním: spoločná domácnosť Jörg a Stefanie Wollny proti Finanzamt Landshut a bol doručený kancelárii Súdneho dvora dňa 15. februára 2005.
   Finanzgericht München žiada Súdny dvor, aby rozhodol o nasledujúcich otázkach:
   
                
            
            
               Ako sa má vykladať výraz „úplné náklady“ uvedený v čl. 11 časti A ods. 1 písm. c) smernice 77/388/EHS (1)? Zahŕňajú úplné náklady na byt užívaný na súkromné účely, ktorý sa nachádza v budove, ktorá je ako celok súčasťou podniku (okrem bežných nákladov) aj ročné odpisy budovy, zodpovedajúce príslušnej vnútroštátnej úprave a/alebo ročný podiel nadobúdacích a výrobných nákladov, ktoré oprávňovali na odpočet dane z pridanej hodnoty vypočítaný opierajúc sa o príslušné vnútroštátne obdobie oprávky pre odpočet dane?
            
         
      (1)  Ú. v. ES L 145, s. 1.